Държавен вестник, бр. 10, 2000 г., стр. 24

С Т Р .  2 4
Д Ъ Р Ж А В Е Н   В Е С Т Н И К
Б Р О Й 10
МИНИСТЕРСКИ СЪВЕТ
ПОСТАНОВЛЕНИЕ № 269
ОТ 30 ДЕКЕМВРИ 1999 Г.
за преобразуване на Комитета по стандарти-
зация и метрология в Държавна агенция по
стандартизация и метрология и за приемане
на Устройствен правилник на Държавната
агенция по стандартизация и метрология
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Преобразува Комитета по стандар-
тизация и метрология в Държавна агенция по
стандартизация и метрология (ДАСМ) към
Министерския съвет.
(2) Държавната агенция по стандартизация
и метрология е юридическо лице на бюджетна
издръжка със седалище София.
Чл. 2. Активите и пасивите и архивът, както и
другите права и задължения на Комитета по стан-
дартизация и метрология преминават към ДАСМ.
Чл. 3. Трудовите правоотношения на работ-
ниците и служителите от Комитета по стандар-
тизация и метрология се уреждат по реда на
чл. 123 от Кодекса на труда.
Чл. 4. Приема Устройствен правилник на
Държавната агенция по стандартизация и мет-
рология съгласно приложението.
Чл. 5. Председателят на ДАСМ до 1 май 2000 г.
да образува с имуществото и на основата на дей-
ността на издателство “Стандартизация” едно-
лично дружество с ограничена отговорност с дър-
жавно имущество с предмет на дейност: предпе-
чатна подготовка, отпечатване на българските
стандарти, на официалното издание на ДАСМ,
на нормативни актове, свързани с дейността на
ДАСМ, и на списание “Стандартизация, метро-
логия и сертификация” и продажба на тези изда-
ния и извършване на полиграфически услуги.
Преходни и заключителни разпоредби
§ 1. Отменят се:
1. Постановление № 121 на Министерския
съвет от 1992 г. за определяне на основните функ-
ции и задачи на Комитета по стандартизация и
метрология (обн., ДВ, бр. 57 от 1992 г.; изм. и
доп., бр. 34 от 1994 г., бр. 54 и 88 от 1995 г., бр. 11
от 1996 г., бр. 1, 22 и 85 от 1997 г. и бр. 13 от 1999 г.).
2. Постановление № 97 на Министерския
съвет от 1992 г. за закриване на Комитета по
стандартизация, сертификация и метрология и
създаване на Комитета по стандартизация и
метрология (ДВ, бр. 50 от 1992 г.).
§ 2. В Постановление № 197 на Министерс-
кия съвет от 1999 г. за приемане на Устройст-
вен правилник на Министерството на промиш-
леността (ДВ, бр. 97 от 1999 г.) се правят след-
ните изменения:
1. В чл. 4, ал. 2, т. 4 думите “Комитетът по
стандартизация и метрология” се заменят с
“Държавната агенция по стандартизация и
метрология”.
2. В приложение № 2 към чл. 4, ал. 3 т. 4 се
изменя така:
“4. Държавна агенция по
стандартизация и метрология
1174.”
§ 3. В Постановление № 97 на Министерския
съвет от 1999 г. за утвърждаване на Тарифа № 11
за таксите, които се събират в системата на Ко-
митета по стандартизация и метрология (ДВ,
бр. 50 от 1999 г.) и в Тарифа № 11 за таксите, ко-
ито се събират в системата на Комитета по стан-
дартизация и метрология по Закона за държавни-
те такси навсякъде думите “Комитета по стан-
дартизация и метрология” се заменят с “Държав-
ната агенция по стандартизация и метрология”.
§ 4. Постановлението се приема на основа-
ние § 4 от Закона за администрацията.
§ 5. Постановлението влиза в сила от деня на
обнародването му в “Държавен вестник”.
§ 6. Председателят на Държавната агенция
по стандартизация и метрология в срок един
месец да утвърди разписанието на длъжности-
те и длъжностните характеристики.
Министър-председател: Иван Костов
Главен секретар на Министерския съвет:
Елиана Масева
Приложение
към чл. 4
УСТРОЙСТВЕН ПРАВИЛНИК
на Държавната агенция по стандартизация и
метрология
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят структура-
та, организацията на работа, функциите и чис-
леността на персонала на Държавната агенция
по стандартизация и метрология (ДАСМ).
Чл. 2. Държавната агенция по стандартиза-
ция и метрология е организирана в главни ди-
рекции и дирекции, които подпомагат предсе-
дателя на ДАСМ при осъществяване на право-
мощията му и извършват дейности по админис-
тративното обслужване на гражданите и юри-
дическите лица.
Г л а в а  в т о р а
ПРАВОМОЩИЯ НА ПРЕДСЕДАТЕЛЯ
НА ДАСМ
Чл. 3. (1) Председателят на ДАСМ ръково-
ди, координира и контролира осъществяването
на държавната политика в областта на:
1. националната стандартизация;
2. осигуряването на единство на измерва-
нията;
3. техническия надзор на съоръженията с
повишена опасност;
4. надзора на пуснатите на пазара и/или в
действие продукти, които могат да застрашат
живота и здравето на хората, безопасността на
домашните животни и опазването на околната
среда и вещите;